Ana kashe kashe a Zamfara, Gwamna Yari yana tura mutane 5 kallon gasar cin kofin Duniya a Rasha ▷ Legit.ng
Ana kashe kashe a Zamfara, Gwamna Yari yana tura mutane 5 kallon gasar cin kofin Duniya a Rasha
6 months ago 4236 views by Muhammad Auwal
Gwamnatin jihar Zamfara karkashin jagorancin gwamnan jihar, Abdul Aziz Yari ta dauki nauyin mutane biyar don zuwa kallon gasar cin kofin Duniya na bana da zai guda a kasar Rasha, a daidai lokacin da jihar ke fuskantar matsalar kashe kashen jama’a.
Kamfanin dillancin labaru, NAN, ta ruwaito kwamishinan al’amuran wasanni na jihar, Abdullahi Gurbin Bore ya tabbatar da tafiyar, inda yace shi ne zai jagoranci tawagar mutane biyar.
Tawagar yan kwallon Najeriya
Majiyar Legit.ng ta ruwaito mutanen da gwamnatin ta dauki nauyinsu zuwa Rasha sun hada da Kwamishinan wasanni, shugaban kwamitin wasannin motsa jiki na majalisar dokokin jihar, hadimi na musamman ga gwamnan jihar akan harkokin wasanni, babban daraktan hukumar wasanni na jihar da kuma shugaban kungiyar kwallo kafa reshen jihar Zamfara.
Duk dayake dai kwamishina Abdullahi bai bayyana adadin kudin da za’a kashe ba, amma ya bada tabbacin gwamna Abdul Aziz Yari ya amince da tafiyar.
A wani labarin kuma, Kwamishinan ya sanar da cigaba da biyan kudin alawus alawus da gwamnatin jihar ke biyan yan bautan kasa a baya, inda yace zasu dinga biya likitoci yan bautan kasa N50,000 jami’an kiwon lafiya dake bautan kasa a jihar zasu samu N20,000, sauran kuma naira dubu biyar biyar.
Hausa NewsDan Wasan Kwallon KafaZamfara State News TodayGroup H
Icharity Courses under art department Richest actor in Nigeria Npower recruitment Big brother naija 2018 polls
17 minutes ago 114 views
Yadda Abacha ya yaudari Abiola da magoya bayan sa – Kamfen darektan Abiola